Заданне напісаць пра гэту ўрачыстасць прыняла з вялікай радасцю. Менавіта да Маці Божай Чанстахоўскай з просьбамі і падзякамі звярталася мая мама. У той няпросты час, калі касцёлы ў нас былі закрытымі, яна часта ездзіла да роднага брата, які жыў у Польшчы. І кожны раз радня старалася, каб госця з Беларусі пабывала ў санктуарыі ў Чанстахове. Перад абліччам магутнай і добрай Чорнай Мадонны яна прасіла для нас Божай ласкі.